Toghma ta' mewt . Fuq l- andament tal- istrixxikli nkompli nikteb darb ' oħra . Ha mmur lura għall- mużika . Fil- bidu tat- 80 ijiet kienet il- moda tal- mobile discos li kienu jintramaw fi swali ċentrali madwar Malta . Fil- Belt jien niftakar iċ- Civil fi triq l- arċisqof , u dan kien popolari mhux ħażin flimkien mal- Coliseum li jekk niftakar sew minn teatru taċ- ċinema qaleb għad- disco . Dawn id- diskoteki kienu l- izvog ewlieni taz- żgħażagħ li kienu jitilgħu il- Belt , imma il- mużika disco u pop ma kienetx tinżel tajjeb mal- imħarbtin taċ- ċirku Bertu Funtana . . Fuq iċ- ċint mnejn konna nibdew il- ġurnata kont tisma' spiss il- frażi ' togħma ta' mewt ' li kienet tfisser li ma kienx hemm fejn tmur u x' tagħmel u kullimkien kien mejjet . Pero fi bnadi oħrajn kien hemm minn kien diga qed ikewwen xena ġdida . L- AST li kienet parti mill- gvern bdiet tipprepara kunċert rok bl- isem ta' Rockfest . Dan kellu isir f' Tigne ' bħala parti mill- Maltafest li kien festival internazzjonali ta' mużika u kultura . Id- data ta' meta sar l- ewwel darba , jidhirli li kienet Awissu tal- 1982 . Il- festival kellu jkun jinkludi l- baned rok maltin flimkien ma' xi oħrajn barranin . F' dik is- sena partikulari jidhirli li kellhom jiġu il- Classix Nuveaux , banda rok tan- new wave . Sakemm dan kollu kien qed jinhema , il- klikek bdew jintefgħu fuq il- funtana . Ma kienx spiss li xi ħadd joħroġ b' xi cassette player għaliex naħseb li mhux kulħadd seta' jafforda jixtri ieħor jekk jinkisirlu . Pero kienet saret drawwa li fejn tarana kont issib lil xi ħadd bil- kitarra . Mhux dabna jew tnejn waqaf xi ħadd isejjaħli Elvis jien u għaddej biha fit- triq . Fil- grupp kont issib ġuvintur u tfajliet għalkemm dawn tal- aħħar ma kienus fil- maġġoranza . Imma t- tizwiqa kienet iżżomm liz- żewġ sessi interessati f' xulxin u min jikkortegga ' l hawn min jinnamra ' l hemm u min izegzeg f' xi rokna . Mal- inbid u n- namur id- daqq ma jonqosx żgur u waqt li l- kitarra ddur fuq l- idejn , l- iljieli sajfin fuq il- funtana bdew isiru l- attrazzjoni tan- nies għaddejjin biex jirkbu tal- linja . Naturalment , dawn it- tipi ta' serati ma kienux eżatt ' id- divertiment onest tal- poplu ' bin- namrati jinqalbu taħt it- tritoni jew b' xi dagħwa faħxija li kienet tirbombja mas- swar tal- kapitali . F' dawn is- serati sajfin spikkaw xi individwi għat- talenti tagħhom . Simon li konna nsibuh bħala is- Sid għax kellu x- xeħta ta' Sid Vicious tas- Sex Pistols , kien wieħed minn dawn li l- improvizzazzjoni u l- ispontanjeta tiegħu kienet tbellhek . Is- Sid kien idoqq mad- Davy Jones , banda rok u kellhom il- kamra tagħhom Tigne fejn l- AST li semmejt qabel kienet bdiet talloka postijiet għal żgħażagħ mużiċisti jew sportivi . L- ispontanjeta u l- umorizmu tas- Sid ħallew memorji sbieħ f' ħafna nies f' dawn l- iljieli mużikali u spontanji fejn mingħajr ma trid kont tieqaf tisma' u tipparteċipa mad- daqq . Il- perkussjoni kienet tkun improvizzata bil- flieken vojta tal- inbid jew bit- taptip fuq il- kuxtejn . Fortunatament ġieli inzerta li xi ħadd ġie b' cassett recorder u irnexxielna nirrekordjajna żewġ serati li fihom ħa sehem is- Sid . Wiehed minnhom semmejnieh il- Funtana Buzz u l- ieħor li jibqa' miftakar minn dawk li kienu hemm semmejnieh Sid in Jetta Land li ġie irrekordjat fej il- mara l- ħoxna taħt il- loġoġ ta' putirjal . Sid in Jetta Land jikkonsisti f' sett ta' kanzunetti u rakkonti li jgħidu l- istorja vera ta' żagħżugħ li inqabad bil- ħaxixa . Ir- Rockfest wasal f' Awissu tal- ewwel sena tiegħu . Imma dan l- avveniment li kien ilu mistenni , ġab miegħu tragedja li waqqgħet lil ħafna mill- grupp ta' fuq il- funtana fi swied ta' qalb . Fl- ewwel lejla tal- kunċert , wieħed mill- gaj tagħna , Pawlu li konna nsibuh bħala l- Lennon , waqa' għal isfel minn mal- ġenb tal- arja tal- kunċert u ħabat rasu . Tliet ijiem wara miet . B' tifkira tiegħu bdejna niltaqghu f' ċimiterju abbandunat wara Beltissebh . Din l- esperjenza fejn biha gejna wiċċ imb wiċċ mal- mewt , għamlitna aktar sensittivi lejn xulxin u ġabet fostna ir- rispett u l- għaqda . Il- listra Mikiel , x' idea sublimi din tar- rakkonti ta' dawk is- snin ! Nittama li fadallek HAFNA xi tgħid . Ghadu għandek dak il- cassette li qed issemmi li rrekordjajtu mas- Sid ? Hemm xi ċans noħorġuh fuq l- internet ? Kif forsi taf , bħalissa qed niffoka fuq kif nistgħu nuzaw aktar audio fuq il- bloggijiet tagħna . dwar dan jekk trid Mikiel . Faddalli xi ngħid Immanuel u nittama li ma ninsiex xi biċċiet importanti . Fuq il- kassett tas- Sid , Ton , iva fortunatament għadu jeżisti . Qieghed għand xi ħadd li kellu jipprova jaqilbu diġitali . Fuq kif noħorġuh fuq l- internet , nipprovawha , imma kif ghedlek fil- blogg tiegħek m' għandix wisq ħin biex nesperimenta bħalissa . Jien fil- każ inkellmek . hehehe nieħu buzz naqra dawn l- istejjer . . . Is- sibt li għadda għamlu l- launch tal- ewwel recording uffiċjali tagħhom ġewwa s- signals . jien ma lħaqtx dawk iz zmienijiet li qedin issemmu ( għad għandi 22 sena ) , imma xorta jinteressawni ħafna . Ma rridx ninstema " naive " , imma nfakkarkom li x- xena li qed issemmu intom ma mitietx malli sirtu adulti intom : ) Tiskanta kif dawn l- affarijiet li qed issemmu intom xorta ghadom isiru bħal per eżempju . . . . f kull ġenerazzjoni ikun hemm dak li jixbah lis- Sid Vicious u jsejjhulu sid . . .